
2009 m. gruodžio 7 d. įsakymu Nr. 13B-1338
JONAVOS  RAJONO SAVIVALDYBĖS ADMINISTRACIJOS CENTRALIZUOTO

BIUDŽETINIŲ ĮSTAIGŲ BUHALTERINĖS APSKAITOS SKYRIAUS NUOSTATAI

I. BENDROSIOS NUOSTATOS

1. Centralizuotas biudžetinių įstaigų buhalterinės apskaitos skyrius (toliau – skyrius) yra Jonavos  rajono savivaldybės administracijos (toliau – savivaldybės administracija) padalinys, atliekantis Jonavos rajono savivaldybės biudžetinių įstaigų (toliau – biudžetinės įstaigos)(priedas – įstaigų sąrašas) buhalterinę apskaitą.

2. Skyrius yra savivaldybės administracijos padalinys, tiesiogiai pavaldus ir atskaitingas savivaldybės administracijos direktoriui.

3.   Skyrius   savo  veikloje   vadovaujasi   Lietuvos   Respublikos   Konstitucija,     Lietuvos
Respublikos įstatymais, Lietuvos  Respublikos  Vyriausybės  nutarimais, kitais  teisės  aktais, rajono savivaldybės tarybos  sprendimais, mero potvarkiais, savivaldybės administracijos direktoriaus įsakymais ir  šiais nuostatais.
            4. Skyriaus steigėjas – Jonavos rajono savivaldybės taryba.


5. Skyrius turi dokumentų blankus ir savo anspaudą.
II. SKYRIAUS TIKSLAI IR UŽDAVINIAI 


6. Skyriaus tikslai: 

6.1.  tvarkyti biudžetinių įstaigų buhalterinę apskaitą;

6.2. kontroliuoti, kad racionaliai ir taupiai būtų naudojamos lėšos;
6.3. vykdyti išankstinę ir einamąją finansų kontrolę.


7. Skyriaus uždaviniai:


7.1.  užtikrinti biudžetinių įstaigų finansinių ir ūkinių operacijų vykdymą;


7.2. užtikrinti, kad visos biudžetinių įstaigų lėšos būtų naudojamos Lietuvos Respublikos įstatymų, Vyriausybės nutarimų, teisės aktų, steigėjo bei įstaigos nustatyta tvarka;


7.3. užtikrinti tinkamą biudžetinių įstaigų turto apskaitą;


7.4. užtikrinti biudžetinių įstaigų inventorizacijos rezultatų įtraukimą į apskaitą;


7.5. užtikrinti ataskaitinių duomenų parengimą ir pateikimą laiku bei kitą atsakomybę, nustatytą rašytinėse sutartyse su  biudžetinėmis įstaigomis.

III. SKYRIAUS FUNKCIJOS

8. Įgyvendindamas nustatytus uždavinius, skyrius atlieka šias funkcijas:

8.1. rengia biudžeto lėšų  poreikio paskaičiavimus, derina juos su biudžetinių įstaigų vadovais ir pateikia rajono savivaldybės administracijos Finansų ir biudžeto skyriui administracijos direktoriaus nustatyta tvarka ir terminais;
            8.2. rajono savivaldybės tarybai patvirtinus biudžeto asignavimus, sudaro biudžetinių įstaigų išlaidų sąmatas pagal  joms patvirtintus asignavimus, vykdomas programas bei LR  Finansų ministerijos patvirtintą išlaidų valstybinių funkcijų ir ekonominę klasifikaciją; 


8.3. tvarko biudžetinių įstaigų kasinių ir faktinių išlaidų apskaitą pagal asignavimų valdytojus, jų vykdomas programas;

8.4. apskaito pajamas, gautas už teikiamas paslaugas bei ilgalaikio turto nuomą ir Lietuvos Respublikos teisės aktų bei savivaldybės tarybos nustatyta tvarka bei terminais perveda į Jonavos rajono savivaldybės biudžetą;


8.5. tvarko biudžetinių įstaigų sąskaitas bankuose;


8.6. savalaikiai ir teisingai apskaito biudžetinių įstaigų turtą;


8.7. vykdo  biudžetinių įstaigų gautinų ir mokėtinų lėšų apskaitą;


8.8. biudžetinių įstaigų vadovų sprendimu, inventorizacijos rezultatus įrašo į atitinkamas buhalterinės apskaitos sąskaitas;


8.9. rengia biudžetinių įstaigų finansines atskaitomybes Lietuvos Respublikos teisės aktų bei savivaldybės nustatyta tvarka ir terminais ir jas teikia rajono savivaldybės administracijos Finansų ir biudžeto skyriui;


8.10. vykdo sutartyse su biudžetinėm įstaigom nustatytas finansų kontrolės funkcijas;
8.11. teikia biudžetinių įstaigų vadovams pasiūlymus ir patarimus buhalterinės apskaitos politikos parinkimo, atsižvelgiant į konkrečias sąlygas ir apskaitos reikalavimus, klausimais;

8.12. užtikrina tinkamą buhalterinių dokumentų saugojimą ir jų perdavimą, sutartyse su biudžetinėmis įstaigomis nustatyta tvarka, į archyvą;
8.13. atlieka kitas įstatymų, kitų norminių teisės aktų bei sutartyse su rajono savivaldybės biudžetinėmis įstaigomis nustatytas funkcijas.
 

IV. SKYRIAUS TEISĖS IR ATSAKOMYBĖ

9. Skyrius, siekdamas įgyvendinti jai pavestas funkcijas ir uždavinius, turi teisę:


9.1. pareikalauti iš biudžetinių įstaigų, kad būtų imtasi priemonių lėšų naudojimo efektyvumui didinti ir finansinei kontrolei stiprinti;


9.2. gauti iš biudžetinių įstaigų pagal administracijos direktoriaus patvirtintą tvarkos aprašą  apskaitai reikalingą ir kitą informaciją;


9.4. kelti kvalifikaciją iš savivaldybės biudžeto lėšų;

9.5. turėti kitų Lietuvos Respublikos įstatymuose, kituose teisės aktuose nustatytų teisių.


10. Skyriaus darbuotojai atsako už priskirtų funkcijų, numatytų skyriaus nuostatuose ir jų pareigybių aprašymuose, tinkamą vykdymą.

V. SKYRIAUS VEIKLOS organizavimas

11. Skyriui vadovauja vedėjas, kuris tiesiogiai pavaldus ir atskaitingas rajono Savivaldybės administracijos direktoriui.

12. Skyriaus darbuotojai tiesiogiai pavaldūs ir atskaitingi skyriaus vedėjui.

13. Skyriaus vedėjas, vadovaudamasis skyriaus nuostatais:

13.1. organizuoja ir tobulina skyriaus darbą, pagal skyriaus kompetenciją teikia pasiūlymus rajono Savivaldybės administracijos direktoriui;

13.2. atsako už skyriaus vidaus darbo tvarką;
13.3. palaiko profesinius ryšius apskaitos organizavimo ir tvarkymo klausimais su valstybinėmis institucijomis, įstaigomis bei organizacijomis savo veiklos klausimais;

13.4. pataria rajono savivaldybės biudžetinių įstaigų vadovams apskaitos organizavimo, skyriaus specialistams - apskaitos tvarkymo klausimais;


13.5. nustatytu laiku parengia ir pateikia rajono savivaldybės administracijos direktoriui metinę skyriaus veiklos ataskaitą.

14. Skyriaus vedėjui nesant, jį pavaduoja rajono savivaldybės administracijos direktoriaus įsakymu paskirtas skyriaus darbuotojas.
_____________________________
Priedas

JONAVOS RAJONO SAVIVALDYBĖS ADMINISTRACIJOS

CENTRALIZUOTAS BIUDŽETINIŲ ĮSTAIGŲ BUHALTERINĖS

APSKAITOS SKYRIUS

Įstaigų sąrašas: 

1. Jonavos vaikų lopšelis-darželis „Saulutė“, įst.k. 190312011;
2. Jonavos vaikų lopšelis-darželis „Lakštingalėlė“, įst.k.190311824;
3. Jonavos vaikų lopšelis-darželis „Žilvitis“, įst.k. 190312164;
4. Jonavos vaikų lopšelis- darželis „Dobilas“, įst.k. 191674344;
5. Jonavos vaikų lopšelis-darželis „Pakalnutė“, įst.k. 190313451;
6. Jonavos r. Ruklos vaikų lopšelis-darželis „Pušaitė“, įst.k.191850340;
7. Jonavos mokykla-darželis „Bitutė“, įst.k. 190311062;
8. Jonavos Jeronimo Ralio vidurinė mokykla, įst.k. 190301488;
9. Jonavos Senamiesčio gimnazija, įst.k. 190302622;
10. Jonavos r. Ruklos Jono Stanislausko pagrindinė mokykla, įst.k. 190304979;
11. Jonavos rajono Žeimių vidurinė mokykla, įst.k. 290304250;
12. Jonavos ,,Lietavos“ pagrindinė mokykla, įst.k. 190302241;
13. Jonavos Justino Vareikio pagrindinė mokykla, įst.k. 190302960;
14. Jonavos Raimundo Samulevičiaus pagrindinė mokykla, įst.k. 190303343;
15. Jonavos ,,Neries“ pagrindinė mokykla, įst.k. 195093984;
16. Jonavos jaunimo mokykla, įst.k. 191673819;
17. Jonavos r. Barupės pagrindinė mokykla, įst.k. 1916673961;
18. Jonavos r. Bukonių pagrindinė mokykla, įst.k. 190305732;
19. Jonavos r. Panoterių Petro Vaičiūno pagrindinė mokykla, įst.k. 190303724;
20. Jonavos r. Upninkų pagrindinė mokykla, įst.k. 190304630;
21. Jonavos r. Šveicarijos pagrindinė mokykla, įst.k. 190306072;
22. Jonavos r. Batėgalos pagrindinė mokykla, įst.k. 190306453; 

23. Jonavos r. Užusalių pagrindinė mokykla, įst.k. 190306834;
24. Jonavos r. Kulvos Abraomo Kulviečio  pagrindinė mokykla, įst.k. 190306649;
25. Jonavos Panerio pradinė mokykla, įst.k. 191674159; 

26. Jonavos pradinė mokykla, įst.k. 290307360;
27. Jonavos r. pedagoginė – psichologinė tarnyba, įst.k. 300027235;
28. Jonavos r. savivaldybės Kūno kultūros ir sporto centras, įst.k. 190309410;
29. Jonavos Janinos Miščiukaitės meno mokykla, įst.k. 190310156;
30. Jonavos r. priešgaisrinė tarnyba, įst.k. 156898420;
31. Jonavos r. senelių pensionatas, įst.k. 191643822;
32. Jonavos r. vaikų globos namai, įst.k. 190313070;
33. Jonavos r. neįgaliųjų veiklos centras, įst.k. 193366861;
34. Jonavos nakvynės namai, įst.k. 191643975;
35. Jonavos r. socialinių paslaugų centras, įst.k. 300629722;
36. Jonavos krašto muziejus, įst.k. 188203670;
37. Jonavos r. savivaldybės Kultūros centras, įst.k. 188203866;
38. Jonavos r. savivaldybės viešoji biblioteka, įst.k. 190313985;
39. Jonavos r. savivaldybės teatras, įst.k. 300669453.
______________________________

